สำหรับความหมายอื่น ดูที่ โซล (แก้ความกำกวม)

**โซล** (เกาหลี: 서울; อาร์อาร์: *Seoul*; เอ็มอาร์: *Sŏul*; การออกเสียงภาษาเกาหลี [sʌ.ul]( ฟังเสียง) *ซออุล*) ชื่ออย่างเป็นทางการ **นครพิเศษโซล** เป็นเมืองหลวงและมหานครที่ใหญ่ที่สุดของประเทศเกาหลีใต้ มีประชากรประมาณ 10 ล้านคน และยังเป็นศูนย์กลางของเขตเมืองหลวงและปริมณฑล โดยมีประชากรประมาณ 25 ล้านคน ซึ่งเป็นบริเวณที่อยู่อาศัยซึ่งประกอบด้วยมหานครอินช็อนและจังหวัดคย็องกี เกือบหนึ่งในสี่ของประชากรชาวเกาหลีใต้อาศัยอยู่ในโซลและชาวต่างชาติอีกประมาณ 275,000 คน โซลได้รับการจัดอันดับให้เป็นเมืองเศรษฐกิจอันดับสี่ของโลกรองจาก โตเกียว นิวยอร์ก และ ลอสแอนเจลิส

โซลมีสถานะเป็นเมืองหลวงมาตั้งแต่สมัยโบราณในยุคของ อาณาจักรแพ็กเจ ราชวงศ์โชซ็อน จักรวรรดิเกาหลี และ โครยอ (ในฐานะเมืองหลวงอันดับสอง) กรุงโซลมีประวัติความเป็นมายาวนานกว่าสองพันปี ก่อตั้งเมื่อ 18 ปีก่อนคริสตกาลโดยอาณาจักรแพ็กเจ หนึ่งในสามราชอาณาจักรเกาหลี ต่อมา เมืองนี้ถูกกำหนดให้เป็นเมืองหลวงของเกาหลีโดยราชวงศ์โชซ็อน กรุงโซลตั้งอยู่บริเวณภูมิประเทศที่เป็นภูเขาและเนินเขา โดยมีภูเขาพุกฮันซานตั้งอยู่ทางตอนเหนือ เขตเมืองหลวงและปริมณฑลเป็นที่ตั้งของแหล่งมรดกโลกจำนวนห้าแห่ง ได้แก่ พระราชวังชังด็อก ป้อมฮวาซ็อง ศาลเจ้าชงมโย นัมฮันซันซ็อง และ สุสานหลวงราชวงศ์โชซ็อน กรุงโซลยังเป็นที่ตั้งของสถาปัตยกรรมสมัยใหม่ที่มีชื่อเสียงมากมาย เช่น หอคอยเอ็นโซล อาคาร 63 ลอตเตเวิลด์ทาวเวอร์ ทงแดมุนดีไซน์พลาซา และ ลอตเต้เวิลด์

โซลได้รับการยกย่องให้เป็นหนึ่งในเมืองที่น่าอยู่ที่สุดในทวีปเอเชียในแง่คุณภาพชีวิตประชากร ด้วยอัตราจีดีพีเฉลี่ยต่อคนสูงถึง 40,000 ดอลลาร์ โซลเป็นศูนย์กลางทางเทคโนโลยีที่สำคัญในประเทศโดยเป็นที่ตั้งของเขตคังนัมและเมืองแห่งสื่อดิจิทัล รวมถึงสำนักงานใหญ่ของบริษัทชั้นนำกว่า 15 แห่งโดยฟอร์จูนโกลบอล 500 (บริษัทชั้นนำ 500 อันดับแรกของโลก) รวมถึง ซัมซุง แอลจี และ ฮุนได กรุงโซลอยู่ในอันดับที่เจ็ดตามดัชนีเมืองมหาอำนาจระดับโลก (Global Power City Index) และ ดัชนีการแข่งขันทางด้านการเงิน (Global Financial Centers Index) โซลเป็นเมืองที่มีอิทธิพลอย่างสูงต่อกิจการระดับโลกในฐานะที่เป็นหนึ่งในห้าสถานที่จัดการประชุมชั้นนำระดับโลก โซลเคยเป็นเจ้าภาพเอเชียนเกมส์ 1986, โอลิมปิกฤดูร้อน 1988, ฟุตบอลโลก 2002 และการประชุมสุดยอด จี-20 2010 โซลได้ชื่อว่าเป็นเมืองแห่งการออกแบบในปี 2010 โดยสมาคมออกแบบอุตสาหกรรมนานาชาติ และเป็นศูนย์รวมของวัฒนธรรมประชานิยมสมัยใหม่ซึ่งเป็นต้นกำเนิดของกระแสเกาหลีในศตวรรษที่ 21 

สถานีรถไฟโซลเป็นสถานีปลายทางหลักของรถไฟความเร็วสูงเคทีเอ๊กซ์และสถานีรถไฟใต้ดินโซลยังเป็นสถานีที่มีผู้ใช้งานมากเป็นอับดับที่สองของโลกโดยมีลักษณะเป็นสายวงรอบที่ยาวที่สุดและและมีเส้นทางรถไฟไต้ดินจนสุดสายที่ยาวเป็นอับดับที่สองของโลก โซลนั้นได้รวมระบบขนส่งมวลชนเข้ากับเมืองอินช็อนและจังหวัดคย็องกี โดยสามารถให้ผู้โดยสารสามารถใช้บริการรถโดยสารประจำทางหรือรถไฟไต้ดินได้อย่างอิสระโดยใช้บัตรที-มันนี่และเชื่อมต่อโดยทางเอเร็กซ์เพื่อไปยังท่าอากาศยานนานาชาติอินช็อน ซึ่งถูกจัดเป็นสนามบินยอดเยี่ยมตั้งแต่ปี 2005 โดยสภาการท่าอากาศยานนานาชาติ

ชื่อเมือง
---------

ในอดีตโซลเป็นที่รู้จักในชื่อ **วีรเย-ซ็อง** (위례성; 慰禮城, สมัยแพ็กเจ) **ฮันจู** (한주; 漢州, สมัยชิลลา) **นัมกย็อง** (남경; 南京, สมัยโครยอ) **ฮันซ็อง** (한성; 漢城, สมัยแพ็กเจและโชซ็อน) **ฮันยัง** (한양; 漢陽, สมัยโชซ็อน) และ **คย็องซ็อง** หรือ **เคโจ** (경성; 京城, ระหว่างตกเป็นอาณานิคมของญี่ปุ่น) ชื่อโซลในปัจจุบันมีที่มาจากคำในภาษาเกาหลีที่มีความหมายว่า "เมืองหลวง" ซึ่งเชื่อว่ามาจากคำว่า *ซอราบอล* (서라벌; 徐羅伐) ซึ่งดั้งเดิมใช้อ้างถึง คย็องจู เมืองหลวงของอาณาจักรชิลลา

ไม่เหมือนพื้นที่ส่วนใหญ่ในเกาหลีใต้ "โซล" ไม่มีส่วนเกี่ยวข้องกับอักษรฮันจา (อักษรจีนที่ใช้ในภาษาเกาหลี) วันที่ 18 มกราคม ค.ศ. 2005 รัฐบาลนครพิเศษโซลได้เปลี่ยนชื่อภาษาจีนอย่างเป็นทางการเป็น *Shou'er* (จีนตัวย่อ: 首尔; จีนตัวเต็ม: 首爾; พินอิน: *shǒu'ěr*) จากชื่อในทางประวัติศาสตร์ ฮันซอง (จีนตัวย่อ: 汉城; จีนตัวเต็ม: 漢城; พินอิน: *hànchéng*)

ประวัติศาสตร์
-------------

*ดงควอนโด*, ภาพวาดทิวทัศน์ของพระราชวังชางด๊อกกุง
โซลเริ่มมีผู้ตั้งรกรากอยู่ตั้งแต่สมัยอาณาจักรแพ็กเจ ตั้งแต่ 18 ปีก่อนคริสตกาล ที่ตั้งอยู่ภายในบริเวณเขตแดนของโซลในปัจจุบัน โดยยังมีหลักฐานคงอยู่เช่น พุงนับโทซ็อง หรือ มงช็อนโทซ็อง และต่อมากลายมาเป็นเมืองหลวงของราชวงศ์โชซ็อนใน ค.ศ. 1394 และมีความพยายามที่จะทำให้เป็นเมืองที่ทันสมัยในปลายศตวรรษที่ 19 และโซลเป็นเมืองแรกในเอเชียตะวันออกที่มีไฟฟ้า รถราง น้ำประปา โทรศัพท์ และระบบโทรเลขในเวลาเดียวกัน ระหว่างที่เป็นอาณานิคมของญี่ปุ่นในช่วงต้นศตวรรษที่ 20 โซลมีชื่อว่า คย็องซ็อง (경성, ความหมาย "เมืองหลวง"; ญี่ปุ่น: 京城; โรมาจิ: *Keijō*) ภายหลังจากที่ได้รับเอกราชใน ค.ศ. 1945 เกาหลีได้เปลี่ยนชื่อเมืองเป็น "โซล" (ซึ่งมีความหมายว่า "เมืองหลวง" ในภาษาเกาหลี) ใน ค.ศ. 1949 โซลได้แยกออกจากจังหวัดคย็องกี และมีฐานะเป็น "นครพิเศษโซล" ต่อมาใน ค.ศ. 1950 ระหว่างสงครามเกาหลี โซลถูกยึดครองโดยทหารเกาหลีเหนือ และเมืองก็ได้ถูกทำลายเสียหายเกือบทั้งหมด และเมืองก็สามารถยึดกลับคืนมาได้โดยกำลังของสหประชาชาติในวันที่ 14 มีนาคม ึค.ศ. 1951 ตั้งแต่ตอนนั้น ขอบเขตของเมืองก็ขยายไปยังพื้นที่เขตการปกครองรอบข้างของกิมโป, โกยัง, ควันจู, ซิฮึง, และเมืองชนบทยังจู และขอบเขตเมืองในปัจจุบันได้กำหนดขึ้นใน ค.ศ. 1995

ภูมิศาสตร์
----------

คลองช็องกเยช็อน
โซลอยู่ทางภาคตะวันตกเฉียงเหนือของเกาหลีใต้ ครอบคลุมพื้นที่ 605.25 กม.² มีรัศมีประมาณ 15 กิโลเมตร โดยแบ่งออกเป็นสองส่วนอย่างคราว ๆ เป็นฝั่งเหนือและฝั่งใต้ โดยใช้แม่น้ำฮันเป็นตัวแบ่ง แม่น้ำฮันและบริเวณรอบ ๆ มีส่วนสำคัญต่อประวัติศาสตร์เกาหลี ในยุคราชอาณาจักรทั้งสามของเกาหลีก็มีการต่อสู้กันและมีความพยายามอย่างหนักที่จะควบคุมพื้นที่นี้ ที่ซึ่งแม่น้ำสามารถใช้เป็นเส้นทางในการค้าขายกับจีน (ผ่านทะเลเหลือง) แม่น้ำฮันไม่สามารถที่จะใช้เดินเรือได้อีกต่อไป เพราะว่าชะวากทะเลตั้งอยู่บนพรมแดนระหว่างสองเกาหลี พร้อมด้วยการระงับพลเรือนไม่ให้เข้าไปในเขตนั้น โซลถูกกั้นขอบเขตด้วยภูเขา 8 ลูก ตลอดจนบริเวณพื้นที่สูงกว่าบริเวณที่ราบแม่น้ำฮันและพื้นที่ตะวันตก 

### สภาพอากาศ

โซลมีภูมิอากาศแบบอบอุ่นชื้นภาคพื้นทวีป (การแบ่งเขตอากาศของคอปเปน Dwa) ฤดูร้อนโดยปกติจะมีอากาศร้อนและชื้น ฤดูมรสุมเอเชียตะวันออกจะอยู่ในช่วงระหว่างเดือนมิถุนายนถึงเดือนกรกฎาคม โดยในเดือนสิงหาคมจะมีอากาศร้อนมากที่สุด ซึ่งมีอุณหภูมิเฉลี่ยอยู่ที่ 22.4 ถึง 29.6 °C (72 ถึง 85 °F) หรืออาจจะสูงมากขึ้นกว่านี้อีก ฤดูหนาวจะมีอากาศหนาวโดยเฉลี่ยอุณหภูมิในเดือนมกราคมจะอยู่ที่ -5.9 ถึง 1.5 °C (21.4 ถึง 34.7 °F) และอากาศจะแห้งกว่าในฤดูร้อน โซลมีหิมะตกเฉลี่ยปีละ 28 วัน 

| ข้อมูลภูมิอากาศของโซล (1981−2010) |
| --- |
| เดือน | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. | ต.ค. | พ.ย. | ธ.ค. | ทั้งปี |
| อุณหภูมิสูงสุดเฉลี่ย °C (°F) | 1.5(34.7) | 4.7(40.5) | 10.4(50.7) | 17.8(64) | 23.0(73.4) | 27.1(80.8) | 28.6(83.5) | 29.6(85.3) | 25.8(78.4) | 19.8(67.6) | 11.6(52.9) | 4.3(39.7) | 17.0(62.6) |
| อุณหภูมิเฉลี่ยแต่ละวัน °C (°F) | −2.4(27.7) | 0.4(32.7) | 5.7(42.3) | 12.5(54.5) | 17.8(64) | 22.2(72) | 24.9(76.8) | 25.7(78.3) | 21.2(70.2) | 14.8(58.6) | 7.2(45) | 0.4(32.7) | 12.5(54.5) |
| อุณหภูมิต่ำสุดเฉลี่ย °C (°F) | −5.9(21.4) | −3.4(25.9) | 1.6(34.9) | 7.8(46) | 13.2(55.8) | 18.2(64.8) | 21.9(71.4) | 22.4(72.3) | 17.2(63) | 10.3(50.5) | 3.2(37.8) | −3.2(26.2) | 8.6(47.5) |
| หยาดน้ำฟ้า มม (นิ้ว) | 20.8(0.819) | 25.0(0.984) | 47.2(1.858) | 64.5(2.539) | 105.9(4.169) | 133.2(5.244) | 394.7(15.539) | 364.2(14.339) | 169.3(6.665) | 51.8(2.039) | 52.5(2.067) | 21.5(0.846) | 1,450.5(57.106) |
| ความชื้นร้อยละ | 59.8 | 57.9 | 57.8 | 56.2 | 62.7 | 68.1 | 78.3 | 75.6 | 69.2 | 64.0 | 62.0 | 60.6 | 64.4 |
| วันที่มีหยาดน้ำฟ้าโดยเฉลี่ย (≥ 0.1 mm) | 6.5 | 5.8 | 7.4 | 7.8 | 9.0 | 9.9 | 16.3 | 14.6 | 9.1 | 6.3 | 8.7 | 7.4 | 108.8 |
| จำนวนชั่วโมงที่มีแดด | 160.3 | 163.3 | 189.0 | 205.0 | 213.0 | 182.0 | 120.0 | 152.5 | 176.2 | 198.8 | 153.2 | 152.6 | 2,066.0 |
| *แหล่งที่มา: สำนักงานอุตุนิยมวิทยาเกาหลี*  |

เขตการปกครอง
------------

บทความหลัก: รายชื่อเขตของโซล
โซลแบ่งออกเป็น *คู* (구; 區) (เขต) แต่ละคูก็มีขนาดพื้นที่แตกต่างกันออกไป (ตั้งแต่ 10 จนถึง 47 กม.²) และมีประชากร (ตั้งแต่น้อยกว่า 140, 000 จนถึง 630, 000 คน) ซงพาเป็นเขตที่มีประชากรเยอะที่สุด ขณะที่ซอโช เป็นเขตที่มีพื้นที่มากที่สุด รัฐบาลของแต่ละคูดูแลหลากหลายหน้าที่ และรัฐบาลนครพิเศษจะดูแลในเขตอำนาจอื่น ๆ ในแต่ละคูก็จะแบ่งการปกครองออกเป็น*ทง* (dong; 동; 洞) หรือแขวง บางคูอาจมีเพียงไม่กี่ทง ในขณะที่คูอื่น ๆ เช่น ชงโน จะมีจำนวนแขวงอย่างมากมาย คูทั้งหมดในโซลประกอบไปด้วย 522 ทง (행정동) ทง (dong) นั้นยังสามารถแบ่งการปกครองย่อยลงไปอีกเป็น *ทง* (tong; 통; 統) ซึ่งมีจำนวนทั้งหมด 13,787 แห่ง และทง (tong) ก็สามารถแบ่งย่อยออกไปเป็น *พัน* มีจำนวนทั้งหมด 102, 796 พัน

เขตในโซล

|  |  |
| --- | --- |
| * เขตโทบง (도봉구; 道峰區)
* เขตทงแดมุน (동대문구; 東大門區)
* เขตทงจัก (동작구; 銅雀區)
* เขตอึนพย็อง (은평구; 恩平區)
* เขตคังบุก (강북구; 江北區)
* เขตคังดง (강동구; 江東區)
* เขตคังนัม (강남구; 江南區)
* เขตคังซอ (강서구; 江西區)
* เขตคึมช็อน (금천구; 衿川區)
* เขตคูโร (구로구; 九老區)
* เขตควานัก (관악구; 冠岳區)
* เขตควังจิน (광진구; 廣津區)
* เขตชงโน (종로구; 鍾路區)
 | * เขตชุง (중구; 中區)
* เขตชุงนัง (중랑구; 中浪區)
* เขตมาโพ (마포구; 麻浦區)
* เขตโนว็อน (노원구; 蘆原區)
* เขตซอโช (서초구; 瑞草區)
* เขตซอแดมุน (서대문구; 西大門區)
* เขตซ็องบุก (성북구; 城北區)
* เขตซ็องดง (성동구; 城東區)
* เขตซงพา (송파구; 松坡區)
* เขตยังช็อน (양천구; 陽川區)
* เขตย็องดึงโพ (영등포구; 永登浦區)
* เขตยงซัน (용산구; 龍山區)
 |

เศรษฐกิจ
--------

ในฐานะที่เป็นที่ตั้งสำนักงานใหญ่ของซัมซุง, แอลจี, ฮุนได, เกีย มอเตอร์ และเอสเค กรุ๊ป ทำให้โซลกลายเป็นศูนย์กลางทางด้านธุรกิจหลัก ถึงแม้ว่าโซลจะมีพื้นที่เพียง 0.6 เปอร์เซ็นต์ของทั้งประเทศ แต่ว่าโซลนั้นมีจีดีพีถึง 21 เปอร์เซ็นต์ของจีดีพีทั้งประเทศ

### ชอปปิ้ง

ตลาดทงแดมุน เป็นตลาดที่ใหญ่ที่สุดในเกาหลีตั้งอยู่ที่โซล มยองดง (หรือที่คนไทยเรียกว่าเมียงดง) เป็นแหล่งชอปปิ้งและแหล่งเพื่อความบันเทิงบริเวณใจกลางโซลโดยมีร้านค้าตั้งแต่ระดับกลางไปจนถึงระดับสูงมีร้านแฟชั่นบูติก และมีร้านขายสินค้าแบรนด์ดังระดับโลก ตลาดนัมแดมุน ซึ่งมีชื่อมาจากประตูนัมแดมุนซึ่งอยู่บริเวณใกล้เคียงกัน เป็นตลาดที่เก่าแก่ที่สุดที่ยังเปิดอยู่ในโซล ซินชอนพื้นที่ชอปปิ้ง โดยเป็นแหล่งที่เต็มไปด้วยวัยรุ่นและนักศึกษามหาวิทยาลัย 

อินซาดง เป็นตลาดทางด้านศิลปะและวัฒนธรรม มีทั้งงานศิลปะแบบดั้งเดิมและงานสมัยใหม่ของเกาหลี เช่น งานภาพวาด, งานแกะสลักและงานศิลปะในการคัดลายมือวางขายอยู่ ตลาดฮวางฮักดงและตลาดจังอันพย็อง นั้นขะมีโบราณวัตถุขายอยู่ ร้านสำหรับนักออกแบบท้องถิ่นบางร้านก็จะเปิดในซัมชอง-ดง ซึ่งเป็นสถานที่ที่หอศิลป์ ขนาดเล็กตั้งอยู่มากมาย อิแทวอน เป็นย่านหลักสำหรับนักท่องเที่ยวชาวต่างชาติและทหารอเมริกันที่อยู่ในโซล เขตคังนัมเป็นเขตที่ร่ำรวยมากที่สุดแห่งหนึ่งในโซลและมีชื่อเสียงเรื่องความทันสมัยและอับกูจงดง, ชองดัมดงและโคเอ็กซ์มอลล์ก็เป็นสถานที่ท่องเที่ยวสำหรับผู้ที่มีรายได้สูง ส่วนตลาดขายส่งก็ประกอบไปด้วย ตลาดขายส่งปลาโนรยังจินและตลาดการัค ตลาดอิเล็กทรอนิกส์ยงซันเป็นตลาดเกี่ยวกับอิเล็กทรอนิกส์ที่ใหญ่ที่สุดในเอเชีย กาซัน ดิจิทัล คอมเพลกซ์ก็เป็นตลาดที่มีผลิตภัณฑ์อิเล็กทรอนิกส์หลากหลายประเภทจำหน่าย

การคมนาคม
---------

โซล เมโทร 3000ซีรีส์ EMU โดย วีวีวีเอฟ คอนโทรล
โซลเป็นเมืองหนึ่งในโลกที่มีโครงสร้างพื้นฐานระบบขนส่งมวลชนในขั้นสูงและมีการขยายระบบอยู่ตลอดเวลา ระบบนี้มีมาตั้งแต่สมัยจักรวรรดิเกาหลี เมื่อมีถนนสำหรับรถวิ่งสายแรกและทางรถไฟเชื่อต่อระหว่างโซลกับอินช็อน ถนนสายที่สำคัญที่สุดของโซลคือถนนสายชงโนจนกระทั่งถูกแทนที่ด้วยระดับรถไฟใต้ดินสายหนึ่งในช่วงต้นทศวรรษที่ 70 ถนนสายอื่นที่มีชื่อเสียงที่อยู่ในใจกลางเมืองโซลประกอบไปด้วยถนนอึลจิโร, เทเฮรันโน, เซชงโน, ชุงมุโร, อูลกงโนและโทกเยโร โซลมีรถไฟไต้ดินสายหลัก 9 สายทอดยาวมากกว่า 250 กิโลเมตร กับอีกหนึ่งสายที่วางแผนการก่อสร้าง 

### รถโดยสารประจำทาง

 บัส 470
ระบบรถโดยสารประจำทางของโซลดำเนินการโดยรัฐบาลนครพิเศษโซล มีรถบัสให้บริการอยู่ 4 ประเภทใหญ่ ๆ โดยบริการทั่วทั้งเมือง โซลมีสถานีรถโดยสารระหว่างเมืองและรถด่วนขนาดใหญ่ โดยจะเชื่อมต่อระหว่างเมืองทั่วทั้งประเทศเกาหลีใต้ สถานีรถด่วนโซล (The Seoul Express Bus Terminal), สถานีกลางเมือง (Central City Terminal)และสถานีโซลนัมบูตั้งอยู่ในเขตซอโช ยิ่งไปกว่านั้น สถานีรถบัสโซลตะวันออกในเขตควังจินและสถานีซังบงในเขตชุงนังก็ดำเนินการอยู่ในฝั่งตะวันออกของเมือง และเพื่อลดภาวะมลพิษทางอากาศภายในเมือง ทางรัฐบาลนครพิเศษก็มีแผนเปลี่ยนรถโดยสารประจำทางที่ใช้น้ำมันดีเซลกว่า 7, 000 คันไปใช้แก๊สธรรมชาติในปี 2010

### รถไฟใต้ดิน

โซลมีโครงข่ายสถานีรถไฟใต้ดินที่ครอบคลุมในทุกเขตของเมืองและพื้นที่รอบโซล มีผู้ใช้บริการมากกว่า 8 ล้านคนต่อวัน ดังนั้นโซลจึงเป็นหนึ่งในโลกที่มีผู้คนใช้บริการรถไฟใต้ดินมากที่สุดในแต่ละวัน สถานีรถไฟโซลมี 12 สายซึ่งให้บริการในโซล, อินช็อน, จังหวัดคย็องกี, จังหวัดคังว็อนทางด้านทิศตะวันตกและทางตอนเหนือของจังหวัดชุงนัม ยิ่งไปกว่านั้นเพื่อที่จะจัดการกับการขนส่งซึ่งมีหลากหลาย รัฐบาลนครพิเศษโซลได้ว่าจ้างนักคณิตศาสตร์เพื่อประสาน รถไฟใต้ดิน, รถโดยสารประจำทางและกำหนดการจราจรให้เป็นตารางเวลาเดียว รถไฟใต้ดินของโซลดำเนินการโดยหลายบริษัทเช่น โคเรล, รถไฟใต้ดินโซล, องค์การรถไฟฟ้ามหานครโซลคอร์ปอเรชั่น, เอเร็กซ์, เมโทร 9

### รถไฟ

โซลสามารเชื่อต่อเมืองสำคัญต่าง ๆ ทั่วทั้งเกาหลีใต้ได้โดยทางรถไฟ โดยสามารถเชื่อมเมืองหลักของเกาหลีเกือบทุกเมืองด้วยรถไฟความเร็วสูงเคทีเอ๊กซ์ ซึ่งตามปกติจะวิ่งด้วยความเร็วมากกว่า 300 กม/ชม (186 ไมล์ต่อชั่วโมง) สถานีรถไฟหลักประกอบด้วย

* สถานีรถไฟโซล, เขตยงซัน: สายคย็องบู (เคทีเอ๊กซ์/แซมาอึล/มูกุงฮวา-โฮ), สายคยองอี (แซมาอึล/รถไฟชานเมือง)
* สถานีรถไฟยงซัน, เขตยงซัน: สายโฮนัม (เคทีเอ๊กซ์/แซมาอึล/มูกุงฮวา), สายจอลลา/จังฮัง (แซมาอึล/มูกุงฮวา)
* สถานีรถไฟย็องดึงโพ , เขตย็องดึงโพ: สายคย็องบู/โฮนัม/จังฮัง (แซมาอึล/มูกุงฮวา)
* สถานีรถไฟชองนยังนี, เขตทงแดมุน: สายคยองชุน/จังฮัง/ยองดง/แทแบก (มูกุงฮวา)

### สนามบิน

โซลมีสนามบินนานาชาติอยู่ 2 แห่ง ท่าอากาศยานนานาชาติคิมโพ แต่เดิมอยู่คิมโพแต่ถูกผนวกเข้ามาอยู่กับโซลในปี 1963 โดยเป็นเวลาหลายปี(นับตั้งแต่ตอนก่อสร้างในระหว่างสงครามเกาหลี) ที่คิมโพเป็นสนามบินนานาชาติแห่งเดียวในโซล และสนามบินภายในประเทศแห่งอื่นก็สร้างในช่วงเวลาสงครามเดียวกันด้วยเช่นยอดีโด

เมื่อท่าอากาศยานนานาชาติอินช็อนได้เปิดดำเนินการเมื่อเดือนมีนาคม 2544 ที่เกาะยองจง เมืองอินช็อน ได้เปลี่ยนบทบาทสำคัญของท่าอากาศยานคิมโพไปอย่างมาก ซึ่งปัจจุบันอินช็อนรับผิดชอบเกี่ยวกับสายการบินระหว่างประเทศเกือบทั้งหมดและการบินภายในประเทศบางส่วน ในขณะที่กิมโปรับผิดชอบสายการบินภายในประเทศเท่านั้นยกเว้นเที่ยวบินที่เดินทางไปท่าอากาศยานนานาชาติโตเกียว (ฮาเนดะ) ในโตเกียว, ท่าอากาศยานนานาชาติคันไซ, ท่าอากาศยานนานาชาติหงเฉียวในเซี่ยงไฮ้และท่าอากาศยานนานาชาติปักกิ่งในปักกิ่ง ซึ่งสิ่งนี้นำไปสู่การลดความสำคัญของเที่ยวบินจากท่าอากาศยานนานาชาติคิมโพ

ในขณะเดียวกันท่าอากาศยานนานาชาติอินช็อนกับท่าอากาศยานนานาชาติฮ่องกงได้กลายเป็นศูนย์กลางทางด้านการขนส่งในเอเชียตะวันออก

อินช็อนและกิมโปเชื่อมต่อมายังโซลโดยทางหลวง และเชื่อมต่อซึ่งกันและกันโดยเอเร็กซ์ ซึ่งจะเชื่อมโยงไปยังอินช็อนสาย #1 และกิมโปก็ยังถูกเชื่อมด้วยรถไฟไต้ดิน (สาย 5 และ #9) เอเร๊กซ์เชื่อมต่อโดยตรงระหว่างท่าอากาศยานโดยตรงกับสถานีรถไฟโซลในกลางโซล ซึ่งเปิดให้บริการเมื่อไม่นานมานี้ รถโดยสารปรับอากาศขนาดเล็กก็ยังขนส่งผู้โดยสารระหว่างคิมโพและโซล

ประชากร
-------

โซลเป็นเมืองที่มีความหนาแน่นประชากรอย่างมาก ซึ่งมีความหนาแน่นเกือบสองเท่าของนครนิวยอร์กและเป็นแปดเท่าของโรม แต่มีความหนาแน่นของประชากรน้อยกว่าปารีสเล็กน้อย ในเขตปริมณฑลของโซลถือเป็นพื้นที่ที่มีความหนาแน่นมากที่สุดในพื้นที่ปริมณฑลเมืองขององค์การเพื่อความร่วมมือทางเศรษฐกิจและการพัฒนา(กลุ่มประเทศโออีซีดี) ผู้ที่อยู่อาศัยในโซลเกือบทั้งหมดเป็นชาวเกาหลี มีชาวญี่ปุ่นและชาวจีนอาศัยอยู่เล็กน้อย ในปี 2009 โซลมีประชากรประมาณ 10, 208, 302 คน ในปี 2010 มีชาวต่างชาติอาศัยอยู่ในโซลประมาณ 255, 501 คน ตามข้อมูลอย่างเป็นทางการของโซลเมื่อสิ้นสุดเดือนมิถุนายน 2011 ชาวเกาหลี 10.29 ล้านคนอาศัยอยู่ในโซล ซึ่งลดลง .24% จากเมื่อสิ้นสุดปี 2010 ในเดือนมิถุนายน 2011 มีชาวต่างชาติเข้ามาอาศัยอยู่อยู่ในโซล 281, 780 คน โดยเป็นชาวจีน 186, 631 คน (66%) ซึ่งถือสัญชาติเกาหลีแล้ว โดยมีอัตราเพิ่มขึ้น 8.84% จากเมื่อสิ้นปี 2010 และเพิ่มขึ้น 12.85% เมื่อนับจากเดือนมิถุนายน 2010 ซึ่งพลเมืองชาวจีนถือเป็นคนกลุ่มใหญ่ที่สุดที่ไม่ได้ถือสัญชาติเกาหลีชาวเกาหลี โดย 29, 901 คนอาศัยอยู่ในโซล กลุ่มชาวต่างชาติที่ใหญ่ที่สุดที่ไม่ได้ถือสัญชาติเกาหลีกลุ่มต่อมาเป็นชาวอเมริกันมีจำนวน 9, 999 คน และกลุ่มต่อมาเป็นชาวไต้หวันมีจำนวน 8, 717 คน

ศาสนาคริสต์และศาสนาพุทธเป็นสองศาสนาหลักที่มีผู้คนนับถือในโซล ส่วนศาสนาอื่นก็ประกอบไปด้วยเชมันและลัทธิขงจื๊อ โดยขงจื้อเป็นที่แพร่หลายในโซลในเรื่องของปรัชญาทางสังคมมากกว่าเป็นเรื่องทางศาสนา

การศึกษา
--------

### มหาวิทยาลัย

มหาวิทยาลัยคยองฮี
มหาวิทยาลัยที่มีชื่อเสียงของประเทศเกาหลีใต้ล้วนตั้งอยู่ในโซล ประกอบไปด้วย มหาวิทยาลัยสตรีอีฮวา, มหาวิทยาลัยจุงอัง, มหาวิทยาลัยฮันกุกสำหรับนักศึกษาต่างชาติ, มหาวิทยาลัยฮันยัง, มหาวิทยาลัยศิลปะแห่งชาติเกาหลี, มหาวิทยาลัยเกาหลี, มหาวิทยาลัยกุกมิน, มหาวิทยาลัยแห่งชาติโซล, มหาวิทยาลัยครูแห่งชาติโซล, มหาวิทยาลัยวิทยาศาสตร์และเทคโนโลยีแห่งชาติโซล, มหาวิทยาลัยซอกัง, มหาวิทยาลัยซองคยูนกวัน, มหาวิทยาลัยคยองฮี, มหาวิทยาลัยดงกุกและมหาวิทยาลัยยอนเซ

### การศึกษาระดับรอง

การศึกษาระดับเกรด 1 ถึงเกรด 10 เป็นการศึกษาภาคบังคับ โดยนักเรียนใช้เวลา 6 ปีในโรงเรียนประถมศึกษา และ 3 ปีในระดับมัธยมศึกษาตอนต้นและอีก 3 ปีในระดับชั้นมัธยมศึกษาตอนปลาย ในระดับมัธยมศึกษาตอนปลายโดยปกติจะมีการให้นักเรียนสวมใส่เครื่องแบบนักเรียน และไม่มีการสอบเพื่อสำเร็จการศึกษา แต่นักเรียนหลายคนที่ต้องการศึกษาต่อในระดับมหาวิทยาลัยจะต้องทำการสอบข้อสอบที่ใช้วัดระดับความรู้ ความสามารถของนักเรียนเกาหลี (ซูนึง (수능)) ที่จะจัดสอบทุก ๆ เดือนพฤศจิกายน 

มีโรงเรียนเฉพาะทางหลายแห่งตั้งอยู่ในโซล ประกอบไปด้วยโรงเรียนทางด้านวิทยาศาสตร์ 3 แห่ง (โรงเรียนมัธยมวิทยาศาสตร์ฮันซอง, โรงเรียนมัธยมวิทยาศาสตร์เซจงและโรงเรียนมัธมวิทยาศาสตร์โซล) และมีโรงเรียนภาษาต่างประเทศอีก 6 แห่ง (โรงเรียนมัธยมภาษาต่างประเทศแดวอน, โรงเรียนมัธยมภาษาต่างประเทศแดอิล, โรงเรียนมัธยมภาษาต่างประเทศอีฮวา, โรงเรียนมัธยมภาษาต่างประเทศฮันยอง, โรงเรียนมัธยมภาษาต่างประเทศมยองด๊อกและโรงเรียนมัธยมภาษาต่างประเทศโซล) สำนักงานการศึกษาของนครพิเศษโซลประกอบไปด้วย โรงเรียนหรือวิทยาลัยในระดับก่อนมหาวิทยาลัย 235 แห่ง, โรงเรียนวิชาชีพ 80 แห่ง, โรงเรียนระดับมัธยมต้น 377 แห่งและโรงเรียนเฉพาะทาง 33 แห่งจากข้อมูลในปี 2009

อ้างอิง
-------

1. ↑  ชื่อของโซลไม่ได้มาจากอักษรฮันจาโดยตรง, ซึ่งโซลเป็นชื่อที่มาจากอักษรฮันกึลโดยตรง อย่างไรก็ตามรัฐบาลนครพิเศษ ก็ได้กำหนดชื่อเมืองในภาษาจีน ฮั่นจื้อ โดยใช้อักษรจีนว่า (首爾; *Su-i* ใน RR Romaja และ *Shǒu'ěr* พินอิน).
2. 1 2  "Seoul Statistics (Land Area)". Seoul Metropolitan Government. สืบค้นเมื่อ 24 March 2010.
3. ↑  A Korean Statistical Information Service (Korean) > Population and Household > Census Result (2017) > Population by Administrative district, Sex and Age / Alien by Administrative district and Sex เก็บถาวร 2016-10-07 ที่ เวย์แบ็กแมชชีน, Retrieved 10 June 2017.
4. ↑  "Current population of the Seoul National Capital Area". Statistics Korea.
5. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2013-07-03. สืบค้นเมื่อ 2012-05-12.
6. ↑  Centre, UNESCO World Heritage. "Republic of Korea - UNESCO World Heritage Convention". *UNESCO World Heritage Centre* (ภาษาอังกฤษ).
7. ↑  Ramachandran, Arjun (2007-06-18). "Tech capitals of the world". *The Age* (ภาษาอังกฤษ).
8. ↑  "Seoul". Encyclopædia Britannica. 2009. สืบค้นเมื่อ 6 September 2009. ชื่อเมืองนิยมเรียกว่าโซลในเกาหลีระหว่างสมัยโชซ็อน (ราชวงศ์ลี; 1935–2453) และช่วงที่ญี่ปุ่นปกครองเกาหลี (2453–2488), ถึงแม้ว่าชื่อเมืองอย่างเป็นทางการในสมัยเหล่านี้จะเป็น ฮันซ็องและคย็องซ็อง ตามลำดับ..
9. ↑  "yahoo". Uk.holidaysguide.yahoo.com. คลังข้อมูลเก่าเก็บจากแหล่งเดิมเมื่อ 2007-01-07. สืบค้นเมื่อ 2012-05-12.
10. ↑  "서울표기 ''首爾''로…중국, 곧 정식 사용키로 :: 네이버 뉴스" (ภาษาเกาหลี). News.naver.com. 2005-10-23. สืบค้นเมื่อ 2012-02-10.
11. ↑  "'Seoul' morphs into Chinese 'Shouer'". Chinadaily.com.cn. 2005-01-20. สืบค้นเมื่อ 2012-02-10.
12. ↑  "goodcharacters.com". goodcharacters.com. คลังข้อมูลเก่าเก็บจากแหล่งเดิมเมื่อ 2018-09-30. สืบค้นเมื่อ 2012-05-12.
13. ↑  "Summer Institute Summaries". Orias.berkeley.edu. คลังข้อมูลเก่าเก็บจากแหล่งเดิมเมื่อ 2013-08-12. สืบค้นเมื่อ 2012-02-10.
14. ↑  Climate data in seoul, 1981 ~ 2010(เกาหลี), Korea Meteorological Administration.
15. 1 2  "Administrative Districts". Seoul Metropolitan Government. คลังข้อมูลเก่าเก็บจากแหล่งเดิมเมื่อ 2008-02-20. สืบค้นเมื่อ 2012-05-12.
16. ↑  "Welcome to KTC". Lmg.go.kr. คลังข้อมูลเก่าเก็บจากแหล่งเดิมเมื่อ 2011-02-27. สืบค้นเมื่อ 2012-05-13.
17. ↑  "Seoul More Enjoyable For a Day". Retrieved 30 July 2008.
18. ↑   Seoul ranks highest in population density among OECD countries-Source-OECD report
19. ↑  "Seoul Statistics (Population)". Seoul Metropolitan Government. คลังข้อมูลเก่าเก็บจากแหล่งเดิมเมื่อ 2016-03-03. สืบค้นเมื่อ 24 March 2010.
20. ↑  Park, Chung-a. "Foreign population in Seoul continue to dwindle". Korea Times.
21. ↑  "Korean Chinese account for nearly 70% of foreigners in Seoul." *The Korea Times*. September 11, 2011. Retrieved on September 19, 2011.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **โซล**

วิกิพจนานุกรม มีความหมายของคำว่า ***Seoul***

* Seoul Metropolitan Government
* คู่มือการท่องเที่ยว Seoul จากวิกิท่องเที่ยว (ในภาษาอังกฤษ)

| * ด
* ค
* ก
เขตของโซล |
| --- |
| แผนที่เขตของโซล | ฝั่งเหนือของแม่น้ำฮัน | 
* ควังจิน
* คังบุก
* ชงโน
* ชุง
* ชุงนัง
* ซอแดมุน
* ซ็องดง
* ซ็องบุก
* ทงแดมุน
* โทบง
* โนว็อน
* มาโพ
* ยงซัน
* อึนพย็อง

 |
| ฝั่งใต้ของแม่น้ำฮัน | 
* ควานัก
* คังซอ
* คังดง
* คังนัม
* คึมช็อน
* คูโร
* ซงพา
* ซอโจ
* ทงจัก
* ย็องดึงโพ
* ยังช็อน

 |

| * ด
* ค
* ก
เกาหลีใต้ ภูมิภาคและเขตการปกครองของประเทศเกาหลีใต้ |
| --- |
| ภูมิภาค | 
* เขตเมืองหลวงและปริมณฑล
* ควันดง
	+ ย็องดง
	+ ย็องซอ
* โฮซอ
* โฮนัม
* ย็องนัม
	+ ภูมิภาคอุตสาหกรรมการเดินเรือตะวันออกเฉียงใต้
* เกาะเชจู

 |  |
| จังหวัด | 
* คย็องกี
* คย็องซังใต้
* คย็องซังเหนือ
* ช็อลลาใต้
* ชุงช็องใต้
* ชุงช็องเหนือ

 |
| จังหวัดปกครองตนเองพิเศษ | 
* คังว็อน
* ช็อนบุก
* เชจู

 |
| นครพิเศษ | 
* โซล

 |
| นครปกครองตนเองพิเศษ | 
* เซจง

 |
| มหานคร | 
* ควังจู
* แทกู
* แทจ็อน
* ปูซาน
* อินช็อน
* อุลซัน

 |
| คณะกรรมการ 5 จังหวัดภาคเหนือเกาหลี | 
* พย็องอันใต้
* พย็องอันเหนือ
* ฮวังแฮ
* ฮัมกย็องใต้
* ฮัมกย็องเหนือ

 |

| * ด
* ค
* ก
นครในประเทศเกาหลีใต้ |
| --- |
| นครพิเศษ | 
* โซล

 |
| มหานคร | 
* ควังจู
* แทกู
* แทจ็อน
* ปูซาน
* อินช็อน
* อุลซัน

 |
| นครปกครองตนเองพิเศษ | 
* เซจง

 |
| นครใหญ่ | 
* คิมแฮ
* โคยัง
* ช็องจู※
* ช็อนจู※
* ช็อนอัน
* ชังว็อน※
* ซ็องนัม
* ซูว็อน※
* นัมยังจู
* พูช็อน
* โพฮัง
* ยงอิน
* อันซัน
* อันยัง
* ฮวาซ็อง

 |
| นคร | 
* คงจู
* คย็องจู
* คย็องซัน
* คเยรยง
* ควังจู
* ควังมย็อน
* ควังยัง
* ควาช็อน
* คอเจ
* คังนึง
* คิมเจ
* คิมช็อน
* คิมโพ
* คุนซัน
* คุนโพ
* คูมี
* คูรี
* ช็องอึบ
* ชินจู
* ชีฮึง
* ชุงจู
* ชุนช็อน※
* เชช็อน
* ซกโช
* ซอซัน
* ซังจู
* ซัมช็อก
* ซาช็อน
* ซุนช็อน
* ทงดูช็อน
* ทงย็อง
* ทงแฮ
* ทังจิน
* แทแบ็ก
* นนซัน
* นัมว็อน
* นาจู
* พย็องแท็ก
* พาจู
* โพช็อน
* โพรย็อง
* มกโพ
* มิลยัง
* มุนกย็อง
* ย็องจู
* ย็องช็อน
* ยอจู
* ยอซู
* ยังจู
* ยังซัน
* ว็อนจู
* อันซ็อง
* อันดง※
* อาซัน
* อิกซัน
* อีช็อน
* อึยจ็องบู
* อึยวัง
* โอซัน
* ฮานัม

 |
| นครภายใต้การบริหาร | 
* เชจู※
* ซอกวีโพ

 |
| ที่ตั้งศาลากลางจังหวัดที่ไม่ใช่นคร | 
* อำเภอมูอัน
* อำเภอฮงช็อง

 |
| ***หมายเหตุ:*** ※ เป็นเมืองหลวงของจังหวัดด้วย |

| * ด
* ค
* ก
เมืองหลวงในทวีปเอเชีย |
| --- |
| 

|  |  |  |  |
| --- | --- | --- | --- |
| เอเชียเหนือ | เอเชียใต้ | เอเชียตะวันออกเฉียงใต้ | เอเชียตะวันตกเฉียงใต้ |
| 
**มอสโก**, *รัสเซีย* †
**เอเชียกลาง**
**ดูชานเบ**, *ทาจิกิสถาน*
**ทาชเคนต์**, *อุซเบกิสถาน*
**บิชเคก**, *คีร์กีซสถาน*
**อัสตานา**, *คาซัคสถาน* †
**อาชกาบัต**, *เติร์กเมนิสถาน*
**เอเชียตะวันออก**
**โซล**, *เกาหลีใต้*
**โตเกียว**, *ญี่ปุ่น*
**ไทเป**, *ไต้หวัน*
**ปักกิ่ง**, *จีน*
**ฮ่องกง**, *ฮ่องกง* (จีน)
**มาเก๊า**, *มาเก๊า* (จีน)
**เปียงยาง**, *เกาหลีเหนือ*
**อูลานบาตาร์**, *มองโกเลีย*
 | 
**กาฐมาณฑุ**, *เนปาล*
**ศรีชยวรรธนปุระโกฏเฏ**, *ศรีลังกา*
**คาบูล**, *อัฟกานิสถาน*
**ดีเอโกการ์ซีอา**, *บริติชอินเดียนโอเชียนเทร์ริทอรี* (สหราชอาณาจักร)
**ทิมพู**, *ภูฏาน*
**ธากา**, *บังกลาเทศ*
**นิวเดลี**, *อินเดีย*
**มาเล**, *มัลดีฟส์*
**อิสลามาบาด**, *ปากีสถาน*
 | 
**กรุงเทพมหานคร**, *ไทย*
**กัวลาลัมเปอร์** ,*มาเลเซีย*
**จาการ์ตา**, *อินโดนีเซีย* †
**ดิลี**, *ติมอร์-เลสเต*
**เดอะเซตเทิลเมนต์**, *เกาะคริสต์มาส* (ออสเตรเลีย)
**เนปยีดอ**, *พม่า*
**บันดาร์เซอรีเบอกาวัน**, *บรูไน*
**พนมเปญ**, *กัมพูชา*
**พอร์ตมอร์สบี**, ปาปัวนิวกินี
**มะนิลา**, *ฟิลิปปินส์*
**เวียงจันทน์**, *ลาว*
**สิงคโปร์**, *สิงคโปร์*
**ฮานอย**, *เวียดนาม*
**เวสต์ไอแลนด์**, *หมู่เกาะโคโคส (คีลิง)* (ออสเตรเลีย)
 | 
**คูเวตซิตี** , *คูเวต*
**ซานา**, *เยเมน*
**ดามัสกัส**, *ซีเรีย*
**โดฮา**, *กาตาร์*
**เตหะราน**, *อิหร่าน*
**ทบิลีซี**, *จอร์เจีย* †
**นิโคเซีย**, *ไซปรัส* †
**นอร์ทนิโคเซีย**, *นอร์เทิร์นไซปรัส* †
**บากู**, *อาเซอร์ไบจาน* †
**เบรุต**, *เลบานอน*
 | 
**แบกแดด**, *อิรัก*
**มัสกัต**, *โอมาน*
**มานามา**, *บาห์เรน*
**เยรูซาเลม**, *อิสราเอล*#
**เยรูซาเลมตะวันออก**, *ปาเลสไตน์*#
**เยเรวาน**, *อาร์มีเนีย* †
**รียาด**, *ซาอุดีอาระเบีย*
**อังการา**, *ตุรกี* †
**อัมมาน**, *จอร์แดน*
**อาบูดาบี**, *สหรัฐอาหรับเอมิเรตส์*
 |

 |  |
| † ประเทศข้ามทวีป  # พิพาท |

| * ด
* ค
* ก
 เมืองเจ้าภาพกีฬาโอลิมปิกฤดูร้อน |
| --- |
| 
* **1896:** กรีซ เอเธนส์
* **1900:** ฝรั่งเศส ปารีส
* **1904:** สหรัฐ เซนต์หลุยส์
* **1908:** สหราชอาณาจักร ลอนดอน
* **1912:** สวีเดน สต็อกโฮล์ม
* **1916:** *ไม่มี*[c1]
* **1920:** เบลเยียม แอนต์เวิร์ป
* **1924:** ฝรั่งเศส ปารีส
* **1928:** เนเธอร์แลนด์ อัมสเตอร์ดัม
* **1932:** สหรัฐ ลอสแอนเจลิส
* **1936:** เยอรมนี เบอร์ลิน
* **1940:** *ไม่มี*[c2]
* **1944:** *ไม่มี*[c2]
* **1948:** สหราชอาณาจักร ลอนดอน
* **1952:** ฟินแลนด์ เฮลซิงกิ
* **1956:** ออสเตรเลีย เมลเบิร์น
* **1960:** อิตาลี โรม
* **1964:** ญี่ปุ่น โตเกียว
* **1968:** เม็กซิโก เม็กซิโกซิตี
* **1972:** เยอรมนีตะวันตก มิวนิก
* **1976:** แคนาดา มอนทรีออล
* **1980:** สหภาพโซเวียต มอสโก
* **1984:** สหรัฐ ลอสแอนเจลิส
* **1988:** เกาหลีใต้ โซล
* **1992:** สเปน บาร์เซโลนา
* **1996:** สหรัฐ แอตแลนตา
* **2000:** ออสเตรเลีย ซิดนีย์
* **2004:** กรีซ เอเธนส์
* **2008:** จีน ปักกิ่ง
* **2012:** สหราชอาณาจักร ลอนดอน
* **2016:** บราซิล รีโอเดจาเนโร
* **2020:** ญี่ปุ่น โตเกียว[c3]
* ***2024:** ฝรั่งเศส ปารีส*
* ***2028:** สหรัฐ ลอสแอนเจลิส*
* ***2032:** ออสเตรเลีย บริสเบน*
* ***2036:** TBA*

 |
| [c1] ถูกยกเลิกเนื่องจากเกิดสงครามโลกครั้งที่หนึ่ง; [c2] ถูกยกเลิกเนื่องจากเกิดสงครามโลกครั้งที่สอง; [c3] เลื่อนไปปี ค.ศ. 2021 เนื่องจากเกิดการระบาดทั่วของไวรัสโคโรนา |

| * ด
* ค
* ก
เมืองเจ้าภาพเอเชียนเกมส์ |
| --- |
| ฤดูร้อน | 
* **1951:** อินเดีย นิวเดลี
* **1954:** ฟิลิปปินส์ มะนิลา
* **1958:** ญี่ปุ่น โตเกียว
* **1962:** อินโดนีเซีย จาการ์ตา
* **1966:** ไทย จังหวัดพระนคร
* **1970:** ไทย จังหวัดพระนคร
* **1974:** อิหร่าน เตหะราน
* **1978:** ไทย กรุงเทพมหานคร
* **1982:** อินเดีย นิวเดลี
* **1986:** เกาหลีใต้ โซล
* **1990:** จีน ปักกิ่ง
* **1994:** ญี่ปุ่น ฮิโรชิมะ
* **1998:** ไทย กรุงเทพมหานคร
* **2002:** เกาหลีใต้ ปูซาน
* **2006:** ประเทศกาตาร์ โดฮา
* **2010:** จีน กว่างโจว
* **2014:** เกาหลีใต้ อินช็อน
* **2018:** อินโดนีเซีย จาการ์ตา–ปาเล็มบัง
* ***2022:*** จีน หางโจว
* ***2026:*** ญี่ปุ่น นาโงยะ
* ***2030:*** ประเทศกาตาร์ โดฮา
* ***2034:*** ซาอุดีอาระเบีย รียาด

 |  |
| ฤดูหนาว | 
* **1986:** ญี่ปุ่น ซัปโปโระ
* **1990:** ญี่ปุ่น ซัปโปโระ
* **1996:** จีน ฮาร์บิน
* **1999:** เกาหลีใต้ คังว็อน
* **2003:** ญี่ปุ่น อาโอโมริ
* **2007:** จีน ฉางชุน
* **2011:** คาซัคสถาน อัสตานา-อัลมาเตอ
* **2017:** ญี่ปุ่น ซัปโปโระ
 |